Diere het ook gevoelens « VryeMatie
« Wat skuil in 'n naam?
Is Walmart mal om R32miljard in SA te spandeer? »
Diere het ook gevoelens
Nie voordat die grondwet erken dat diere ook regspersoonlikheid het nie, is Suid-Afrika nog nie vry nie.
Julle blerrie antroposentriste kan redeneer dat diere nie die redeneringsvermoë het om as regsonderdane geag te word nie, maar hoeveel mense is daar wat ook nie oor hierdie vermoë beskik nie? Sommige van hierdie mense (ongelukkig nie almal nie) is wel deur howe as handelsonbevoegd verklaar; maar handelsonbevoegd beteken nie hulle is van hul regte ontneem nie, dit beteken net hulle mag nie self litigeer of in enige regshandeling deelneem nie. Daarvoor benodig hulle 'n kurator: iemand wat hul beste belange op die hart dra en namens hulle kontrakteer of litigeer. Hulle belange word dus soos enige "regdenkende" regsonderdaan nog steeds ten volle verteenwoordig en gerespekteer.
So waarom mag diere nie kurators hê nie? Dis regtig belaglik. Grootskaalse onreg gebeur hier onder ons neuse, en niemand steur hul daaraan nie. Skaam julle almal!
Tags: demokrasie, diereregte, handelsonbevoegdheid, Skynheiligheid
This entry was posted on Friday, October 1st, 2010 at 12:30 am and is filed under (F) Vorster Vrydae.	You can follow any responses to this entry through the RSS 2.0 feed. You can leave a response, or trackback from your own site.
6 Responses to "Diere het ook gevoelens"
Amen! Visse is ook lewendige wesens! Dankie hiervoor, Vorster. Ek stel jou sommer as my kurator aan.
Ek hoor 'n voëltjie fluit by 'n hoëkop in die Nederlandse politiek, dat die Party Voor de Diere (PVD) 'n geheime akkoord aangegaan het (met die moontlike koalisie-regering) dat dieremishandeling gekriminaliseer sal word.
Voster as jy 'n kurator vir diere kon wees, vir watter diere sou jy 'n kurator wou wees? Hoekom sou jy spesifiek vir hierdie diere 'n kurator wou wees maar nie vir sekere ander nie? En vir watter regte en voorregte sou jy graag namens genoemde diergroep(e) voor wou voorspraak maak?
As diere regte gehad het sou ek al lewenslank gevonnis gewees het (van al die goed waaraan ek al diere blootgestel het).
So ek s^e nee…vir nou…totdat tegnologie so ontwikkel dat ons agterkom dat diere wel kan praat en hulle gevoelens het, dan gaan ons met 'n probleem sit…wat gaan ons dan op die kole gooi?
Die hof kan besluit vir wat ek as kurator moet optree. Ek sal seker maak hulle regte, wat nie veel moet verskil as die wat in die Handves van Regte vergestalt is nie, word beskerm. Nes 'n kurator vir iemand wat handelsonbevoegd verklaar is sou doen.